***10 Tips Tipu Bini*** ialah filem komedi Malaysia 2021 arahan Azizi "Chunk" Adnan dengan skrip ditulis oleh Armada Al-Haq. Filem ini ialah filem pertama terbitan Awie melalui syarikat Rumah Produksi Merah miliknya dan ditayangkan di Astro First pada 7 Januari 2021.

Sinopsis
--------

Mengisahkan tentang tiga sahabat karib — Raffi, Kay dan Jepp yang bekerja sebagai Pengarah Kreatif di sebuah syarikat pengiklanan yang terkenal di Kuala Lumpur bernama Grand Poyo Advertising & Events milik Datuk Dean. 

Boleh dikatakan mereka merupakan pekerja yang dedikasi dan mempunyai idea-idea menarik dan hebat. Namun begitu perkara sebaliknya, bila mereka berada di rumah, mereka adalah seorang suami yang terlalu takut dengan isteri masing-masing. 

Pun begitu, mereka mempunyai kelab motor berkuasa besar Harley Davidson diberi nama Dubuk Liar. Dan disebabkan mereka bertiga ini boleh dikatakan sedang mengalami masalah "Krisis Pertengahan Usia" yang sering melanda para suami seangkatan itu, terbit niat untuk melakukan sesuatu tetapi dalam keadaan takut-takut. Segalanya berubah dengan kehadiran 3 orang gadis pelatih yang cantik dan muda bekerja di syarikat mereka.

Pelakon
-------

* Ropie Cecupak sebagai Raffie
* Khir Rahman sebagai Kay
* Joey Daud sebagai Jepp
* Awie sebagai Brother Love
* Elizabeth Tan sebagai Anna
* Vicha Saywho sebagai Aishah
* Nazia Mustafar sebagai Jas
* Ziema Din sebagai Khatijah
* Amy Nur Tinie sebagai Eisya
* Monica Picca sebagai Sara
* Jehan Miskin sebagai Johan
* Nasir Bilal Khan sebagai Ayah King
* Atu Zero sebagai Zero
* Azlee Jaafar sebagai Dato' Dean

Penerbitan
----------

*10 Tips Tipu Bini* ialah percubaan sulung Awie sebagai penerbit menerusi syarikat penerbitan miliknya, Rumah Produksi Merah yang ditubuhkan pada 2020. Dalam temuramah bersama Astro Gempak, Awie menjelaskan filem ini diinspirasikan daripada kisah teman-teman sekeliling dan isu yang diketengahkan ialah hakikat sebenar yang benar-benar berlaku dalam masyarakat Malaysia. Penggambaran filem ini dijalankan di Kuala Lumpur dan Pulau Pinang pada Julai 2020. Awie sendiri turut berlakon dalam filem pertama terbitannya ini dan turut menyumbangkan runut bunyi filem berjudul "Sang Kekasih" dan "Dubuk Liar", yang dinyanyikan oleh kumpulan rock legenda, Wings.

Keluaran dan sambutan
---------------------

*10 Tips Tipu Bini* dikeluarkan pada 7 Januari 2021 di Astro First. Sejak tayangan perdana rasmi, filem ini mendapat sambutan menggalakan daripada penonton dan berjaya menduduki 5 Teratas senarai filem Astro First.

Menulis untuk *Harian Metro*, Riadz Radzi menyifatkan jalan cerita filem ini "agak ringkas" dan pengakhirannya yang dianggap "kurang menarik".

Rujukan
-------

1. 1 2  Nisa Irdina (6 Januari 2021). "Filem pertama terbitan Awie, "10 Tips Tipu Bini" ke Astro First". Cinema Online. Dicapai pada 26 Januari 2021.
2. 1 2 3  Fiza Kamarudin (5 Januari 2021). "10 Tips Tipu Bini filem pertama terbitan Awie - 'Saya tak takut kecaman sebab yang kritik tu pun 'acah-acah' padahal". Astro Gempak. Dicapai pada 26 Januari 2021.
3. ↑  Deel Anjer (8 Januari 2021). "Awie dedah punca suami suka tipu bini". WilayahKu. Dicapai pada 26 Januari 2021.
4. 1 2  Riadz Radzi (18 Januari 2021). "Pengakhiran kurang menarik". Harian Metro. Dicapai pada 26 Januari 2021.
5. ↑  Ridzuan Abdul Rahman (9 Januari 2021). "10 Tips Tipu Bini Awie dapat sambutan". Harian Metro. Dicapai pada 26 Januari 2021.
6. ↑  Fiza Kamarudin (8 Januari 2021). "Baru sehari tayang, 10 Tips Tipu Bini nombor 1 di Astro First". Astro Gempak. Dicapai pada 26 Januari 2021.

Pautan luar
-----------

* Tapak web rasmi
* *10 Tips Tipu Bini*  di Pangkalan Data Filem Internet (IMDb)